'Ndando verso el Liston se cata ła Tore dei Ansiani edifisio in quarełi del duxénto che'l fa parte del conpleso de Pałaso Moroni: qua se desvolxéva el conséjo dei veci raprexentanti de łe corporasion e del pòpoło. El Peronio el xé n'altro inportante monumento de ła piasa: se trata de na cołona decorada co un capiteło e sormontà da na piràmida pontìa. El só nome el vegne fóra dal latin perones, che'l'éndega i sòcołi che i se vendéva sóto.